જમીનના દાવા અંગે આવેલા અસીલ સાથે ઘટના મિરઝાપુર કોર્ટ સંકુલમાં છ શખ્સોએ હુમલો કર્યો
મિરઝાપુરમાં આવેલી રૃરલ કોર્ટના સંકુલમાં આજે બપોરે જમીનના દાવા અંગે આવેલા અસીલ ઉપર છ શખ્સોએ હુમલો કર્યો હતો. કોઈ વિવાદના કારણે મારામારી કરી ખંજર કાઢવાનો પ્રયાસ કર્યો ત્યારે વકીલો મદદ દોડી આવતા ગંભીર ઘટના અટકી હતી. આ બનાવથી કોર્ટમાં નાસભાગ મચી ગઈ હતી.
મારામારી કર્યા પછી ખંજર કાઢવાનો પ્રયાસ કર્યો ત્યાં વકીલો મદદે દોડયાઃ નાસભાગ
મિરઝાપુર કોર્ટમાં બેસતા વકીલ મોહનભાઈ એસ. પાસીને મળવા તેમના ટેબલ પર ધરમપાલસિંહ રાજપૂત અને રાજુ પટેલ આવ્યા હતા. જમીનના દાવાના કામે આવેલા અસલી વકીલની રાહ જોઈ રહ્યા હતા. એવામાં જ તેમની પાસે ગોમતીપુરમાં રહેતો બાબર નામનો શખ્સ તેના પાંચ-છ સાગરિતો ધસી આવ્યા હતા. ધરમપાલ પાસીને ગડદાપાટુનો માર મારવા લાગ્યા હતા. એક શખ્સે ખંજર કાઢવા પ્રયાસ કર્યો છે.
આ દ્રશ્યો જોઈ વકીલો મદદે દોડી આવ્યા હતા. લોકો એકઠા થવા લાગતા એક શખ્સે ખંજર કાઢતા મદદે આવેલા લોકો થોડી ક્ષણો માટે અટકી ગયા હતા. આ તકનો લાભ લઈ હુમલાખોરો નાસી ગયા હતા. ઈજાગ્રસ્ત ધરમપાલને સારવાર માટે એલ.જી.માં ખસેડાયા હતા. બાદમાં, મણીનગરની ખાનગી હોસ્પિટલમાં સારવાર લઈ રહેલા ધરમપાલસિંહની ફરિયાદ નોંધવા રાતે શાહપુરના પી.એસ.આઈ. ચાવડાએ કાર્યવાહી હાથ ધરી છે. પોલીસ કહે છે કે, હુમલા પાછળનું કારણ તપાસ બાદ સ્પષ્ટ થશે. કોર્ટ સંકુલમાં અસીલ ઉપર હુમલાની અને ખંજર કાઢવાની ઘટનાથી નાસભાગ મચી ગઈ હતી. સલામતીના દ્રષ્ટિકોણથી આ બનાવના વકીલ આલમમાં ઘેરા પડઘા પડયા છે.